CELEX: 32021R2266
Language: lv
Date: 2021-12-17 00:00:00
Title: Komisijas Īstenošanas regula (ES) 2021/2266 (2021. gada 17. decembris), ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām

20.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 455/26
               
            
         KOMISIJAS ĪSTENOŠANAS REGULA (ES) 2021/2266
         (2021. gada 17. decembris),
         ar ko paredz noteikumus Padomes Direktīvas 92/83/EEK piemērošanai attiecībā uz alkoholisko dzērienu patstāvīgu sīkražotāju sertificēšanu un pašsertificēšanu akcīzes nodokļa vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1992. gada 19. oktobra Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (1), un jo īpaši tās 23.a panta 4. punktu,
         tā kā:
         
                     (1)
                  
                  
                     Direktīvā 92/83/EEK ir izklāstīti nosacījumi, lai nodrošinātu iekšējā tirgus izveidi un darbību alkoholisko dzērienu nodokļu jomā.
                  
               
                     (2)
                  
                  
                     Ar Padomes Direktīvu (ES) 2020/1151 (2), ar ko tika grozīta Direktīva 92/83/EEK, dalībvalstīm tika sniegta iespēja pazeminātas akcīzes nodokļa likmes, kas bija paredzētas tikai alum un etilspirtam, ko mazos apjomos ražo patstāvīgi sīkražotāji, piemērot arī citiem alkoholiskajiem dzērieniem, ko mazos apjomos ražo patstāvīgi sīkražotāji. Saskaņā ar Direktīvas 92/83/EEK 23.a panta 1. punktu dalībvalstīm patstāvīgiem sīkražotājiem, kuri veic uzņēmējdarbību to teritorijā, pēc pieprasījuma ir jāizsniedz ikgadējs sertifikāts, kas apstiprina ražotāju kopējo ražošanas apjomu gadā, kā arī apliecina viņu atbilstību Direktīvā 92/83/EEK noteiktajiem kritērijiem (turpmāk “sertifikāts”). Lai atvieglotu ražotāju kā patstāvīgu sīkražotāju statusa atzīšanu visās dalībvalstīs, sertifikātam jāizmanto vienots paraugs.
                  
               
                     (3)
                  
                  
                     Ir vēlams, lai patstāvīgo sīkražotāju sertificēšanu veiktu dalībvalsts, kurā pastāvīgais sīkražotājs veic uzņēmējdarbību. Lai samazinātu administratīvo slogu, ir lietderīgi paredzēt patstāvīgo sīkražotāju pašsertificēšanu ar nosacījumu, ka dalībvalstis ir veikušas atbilstīgus pasākumus, lai novērstu izvairīšanos no nodokļu maksāšanas, nodokļu apiešanu vai sistēmas ļaunprātīgu izmantošanu.
                  
               
                     (4)
                  
                  
                     Lai atvieglotu patstāvīgu sīkražotāju statusa atzīšanu, administratīvajā dokumentā par preču pārvietošanu saskaņā ar Padomes Direktīvas 2008/118/EK (3) IV vai V nodaļu būtu jāiekļauj atsauce uz patstāvīgu sīkražotāju sertifikātu, kā noteikts Direktīvas 92/83/EEK 23.a panta 1. punktā.
                  
               
                     (5)
                  
                  
                     Lai precizētu, kādi pierādījumi jāizmanto patstāvīgu sīkražotāju pašsertificēšanas gadījumā, ir jāprecizē informācija, kas iekļaujama administratīvajā dokumentā un vienkāršotajā pavaddokumentā par preču pārvietošanu saskaņā ar Direktīvas 2008/118/EK IV vai V nodaļu.
                  
               
                     (6)
                  
                  
                     Šīs regulas piemērošana būtu jāatliek līdz 2022. gada 1. janvārim, lai to saskaņotu ar to valsts pasākumu piemērošanu, kas ieviesti Direktīvas (ES) 2020/1151 transponēšanai.
                  
               
                     (7)
                  
                  
                     Šajā regulā paredzētie pasākumi ir saskaņā ar Akcīzes nodokļa komitejas atzinumu,
                  
               IR PIEŅĒMUSI ŠO REGULU.
         
            1. pants
            Patstāvīga sīkražotāja sertifikāts
            Direktīvas 92/83/EEK 23.a panta 1. punktā minētā sertifikāta paraugs pastāvīgiem sīkražotājiem (turpmāk “sertifikāts”) ir noteikts šīs regulas pielikumā.
         
         
            2. pants
            Atsauce uz sertifikātu administratīvajā dokumentā par preču pārvietošanu saskaņā ar Direktīvas 2008/118/EK IV nodaļu
            Lai izdarītu atsauci uz sertifikātu administratīvajā dokumentā par preču pārvietošanu saskaņā ar Direktīvas 2008/118/EK IV nodaļu, administratīvajā dokumentā iekļaujamā informācija, kā noteikts Komisijas Regulas (EK) Nr. 684/2009 (4) I pielikuma 1. tabulā, ir šāda:
            
                        a)
                     
                     
                        17.l ailē: “Aprakstītais produkts izgatavots”, kam seko attiecīgi viens no šiem apzīmējumiem:
                        
                                    a)
                                 
                                 
                                    “sertificētā patstāvīgā mazā alus darītavā”,
                                 
                              
                                    b)
                                 
                                 
                                    “sertificētā patstāvīgā vīna sīkražošanas uzņēmumā”,
                                 
                              
                                    c)
                                 
                                 
                                    “sertificētā patstāvīgā raudzētu dzērienu, izņemot vīnu un alu, sīkražošanas uzņēmumā”,
                                 
                              
                                    d)
                                 
                                 
                                    “sertificētā patstāvīgā starpproduktu sīkražošanas uzņēmumā”,
                                 
                              
                                    e)
                                 
                                 
                                    “sertificētā patstāvīgā mazā spirta dedzinātavā”;
                                 
                              
                  
                        b)
                     
                     
                        18.e ailē: sertifikāta dokumenta veids;
                     
                  
                        c)
                     
                     
                        18.f ailē: sertifikāta sērijas numurs.
                     
                  
         
            3. pants
            Atsauce uz sertifikātu administratīvajā dokumentā par preču pārvietošanu saskaņā ar Direktīvas 2008/118/EK V nodaļu
            
               1.   Lai izdarītu atsauci uz sertifikātu administratīvajā dokumentā par preču pārvietošanu saskaņā ar Direktīvas 2008/118/EK V nodaļu, vienkāršotā pavaddokumenta 14. ailē iekļaujamā informācija, kā noteikts Komisijas Regulā (EEK) Nr. 3649/92 (5), ir sertifikāta sērijas numurs un apzīmējums “sertifikāts”, kam attiecīgi seko viens no šiem apzīmējumiem:
               
                           a)
                        
                        
                           “patstāvīga maza alus darītava”;
                        
                     
                           b)
                        
                        
                           “patstāvīgs vīna sīkražotājs”;
                        
                     
                           c)
                        
                        
                           “patstāvīgs raudzētu dzērienu, izņemot vīnu un alu, sīkražotājs”;
                        
                     
                           d)
                        
                        
                           “patstāvīgs starpproduktu sīkražotājs”;
                        
                     
                           e)
                        
                        
                           “patstāvīga maza spirta dedzinātava”.
                        
                     
            
               2.   Gadījumos, kad preču pārvietošana aptver dažādus alkoholiskos dzērienus un pazemināto akcīzes nodokli paredzēts piemērot tikai dažiem dzērieniem, to alkoholisko dzērienu komercapzīmējumu, ko ražojis patstāvīgs sīkražotājs, norāda vienkāršotā pavaddokumenta 14. ailē, kā noteikts Regulā (EEK) Nr. 3649/92.
            
         
         
            4. pants
            Patstāvīgu sīkražotāju pašsertificēšana
            Ja uz patstāvīgiem sīkražotājiem attiecas definīcijas, kas noteiktas Direktīvas 92/83/EEK 4. panta 2. punktā, 9.a panta 2. punktā, 13.a panta 4. punktā, 18.a panta 3. punktā vai 22. panta 2. punktā, un ja dalībvalstis patstāvīgiem sīkražotājiem, kas veic uzņēmējdarbību to attiecīgajā teritorijā, ļauj veikt pašsertificēšanu, ražotāju statusu, kā arī to ražošanas apjomu gadā deklarē administratīvajā dokumentā saskaņā ar šīs regulas 5. un 6. pantu.
         
         
            5. pants
            Prasības administratīvā dokumenta par preču pārvietošanu saskaņā ar Direktīvas 2008/118/EK IV nodaļu aizpildīšanai pašsertificēšanas gadījumā
            
               1.   Attiecībā uz preču pārvietošanu saskaņā ar Direktīvas 2008/118/EK IV nodaļu patstāvīgo sīkražotāju statusu deklarē administratīvā dokumenta 17.l ailē, kā noteikts Regulas (EK) Nr. 684/2009 I pielikuma 1. tabulā, ar šādu norādi: “Ar šo tiek apliecināts, ka aprakstītais produkts izgatavots”, kam seko attiecīgi viena no šīm norādēm:
               
                           a)
                        
                        
                           “patstāvīgā mazā alus darītavā”;
                        
                     
                           b)
                        
                        
                           “patstāvīgā vīna sīkražošanas uzņēmumā”;
                        
                     
                           c)
                        
                        
                           “patstāvīgā raudzētu dzērienu, izņemot vīnu un alu, sīkražošanas uzņēmumā”;
                        
                     
                           d)
                        
                        
                           “patstāvīgā starpproduktu sīkražošanas uzņēmumā”;
                        
                     
                           e)
                        
                        
                           “patstāvīgā mazā spirta dedzinātavā”.
                        
                     
            
               2.   Ja alkoholisko dzērienu nosūtītājs nav pašsertificēts patstāvīgs sīkražotājs, 17.l ailē norāda arī numuru akcīzes datu apmaiņas sistēmā, kurš minēts Padomes Regulas (ES) Nr. 389/2012 (6) 19. panta 1. punktā (“SEED numurs”), vai ražotāja pievienotās vērtības nodokļa maksātāja numuru (“PVN numurs”).
               
                  SEED numurs ir ar akcīzes nodokli saistīts atļaujas numurs, ko piešķīrušas Regulas (ES) Nr. 389/2012 19. panta 1. punktā minētās kompetentās iestādes. PVN numuru, kas minēts Padomes Direktīvas 2006/112/EK (7) 214. pantā, norāda tikai tad, ja patstāvīgajam sīkražotājam nav SEED numura.
            
            
               3.   Alkoholisko dzērienu patstāvīgā sīkražotāja ražošanas apjomu gadā deklarē administratīvā dokumenta 17.n ailē, kā noteikts Regulas (EK) Nr. 684/2009 I pielikuma 1. tabulā. Daudzumu norāda hektolitros, izņemot etilspirtu, ko norāda tīra spirta hektolitros.
            
         
         
            6. pants
            Prasības administratīvā dokumenta par preču pārvietošanu saskaņā ar Direktīvas 2008/118/EK V nodaļu aizpildīšanai pašsertificēšanas gadījumā
            Attiecībā uz preču pārvietošanu saskaņā ar Direktīvas 2008/118/EK V nodaļu vienkāršotā pavaddokumenta 14. ailē, kā noteikts Regulā (EEK) Nr. 3649/92, norāda šādu informāciju:
            
                        a)
                     
                     
                        patstāvīgā sīkražotāja statusu šādā redakcijā: “Ar šo tiek apliecināts, ka aprakstītais produkts izgatavots”, kam seko attiecīgi viena no šīm norādēm:
                        
                                    a)
                                 
                                 
                                    “patstāvīgā mazā alus darītavā”,
                                 
                              
                                    b)
                                 
                                 
                                    “patstāvīgā vīna sīkražošanas uzņēmumā”,
                                 
                              
                                    c)
                                 
                                 
                                    “patstāvīgā raudzētu dzērienu, izņemot vīnu un alu, sīkražošanas uzņēmumā”,
                                 
                              
                                    d)
                                 
                                 
                                    “patstāvīgā starpproduktu sīkražošanas uzņēmumā”,
                                 
                              
                                    e)
                                 
                                 
                                    “patstāvīgā mazā spirta dedzinātavā”;
                                 
                              
                  
                        b)
                     
                     
                        kopējo ražošanas apjomu gadā norāda hektolitros, izņemot etilspirtu, ko norāda tīra spirta hektolitros;
                     
                  
                        c)
                     
                     
                        pašsertificēta patstāvīgā sīkražotāja SEED vai PVN numuru, kā noteikts šīs regulas 5. panta 2. punktā, ja alkoholisko dzērienu nosūtītājs nav ražotājs;
                     
                  
                        d)
                     
                     
                        to alkoholisko dzērienu komercaprakstu, kurus ražojis patstāvīgs sīkražotājs, ja preču pārvietošana aptver dažādus alkoholiskos dzērienus un tikai dažiem dzērieniem ir paredzēts piemērot pazeminātu akcīzes nodokli.
                     
                  
         
            7. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 31.10.1992., 21. lpp.
         
         
            (2)  Padomes Direktīva (ES) 2020/1151 (2020. gada 29. jūlijs), ar ko groza Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (OV L 256, 5.8.2020., 1. lpp.).
         
            (3)  Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV L 9, 14.1.2009., 12. lpp.).
         
            (4)  Komisijas Regula (EK) Nr. 684/2009 (2009. gada 24. jūlijs), ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (OV L 197, 29.7.2009., 24. lpp.).
         
            (5)  Komisijas Regula (EEK) Nr. 3649/92 (1992. gada 17. decembris) par vienkāršotiem pavaddokumentiem, Kopienas iekšienē pārvadājot akcīzes ražojumus, kas ir nodoti patēriņam nosūtītājā dalībvalstī (OV L 369, 18.12.1992., 17. lpp.).
         
            (6)  Padomes Regula (ES) Nr. 389/2012 (2012. gada 2. maijs) par administratīvu sadarbību akcīzes nodokļu jomā un ar ko atceļ Regulu (EK) Nr. 2073/2004 (OV L 121, 8.5.2012., 1. lpp.).
         
            (7)  Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
      
      
         
            PIELIKUMS
            
               EIROPAS SAVIENĪBA
            
            
               AKCĪZES NODOKĻA SERTIFIKĀTS ALKOHOLISKO DZĒRIENU PATSTĀVĪGIEM SĪKRAŽOTĀJIEM
            
            (Padomes Direktīvas 92/83/EEK 23. a pants)
            
                        
                           Sērijas numurs:
                        
                     
                  
                        
                                    
                                       1.
                                    
                                 
                                 
                                    PATSTĀVĪGĀ SĪKRAŽOTĀJA IDENTIFIKĀCIJA
                                 
                              
                  
                        Nosaukums/vārds, uzvārds
                     
                  
                        Adrese (iela, Nr.)
                     
                  
                        Pasta indekss, vieta
                     
                  
                        Dalībvalsts, kurā tiek veikta uzņēmējdarbība
                        
                           SEED numurs/PVN numurs
                     
                  
                        
                                    
                                       2.
                                    
                                 
                                 
                                    To alkoholisko dzērienu apraksts, par kuriem tiek pieprasīts akcīzes nodokļa sertifikāts
                                 
                              
                  
                         
                     
                     
                         
                     
                     
                         
                     
                  
                         
                     
                     
                        Alkoholisko dzērienu veids
                     
                     
                        Apraksts
                     
                     
                        Kopējais ražošanas apjoms gadā
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                  
                        
                                    
                                       3.
                                    
                                 
                                 
                                    DATI, KAS ĻAUJ IDENTIFICĒT KOMPETENTO IESTĀDI
                                 
                              Nosaukums
                        Iestādes atsauces numurs (attiecīgā gadījumā)
                        Adrese
                        Tālruņa numurs
                        E-pasta adrese
                     
                  
                        
                                    
                                       4.
                                    
                                 
                                 
                                    KOMPETENTĀS IESTĀDES SNIEGTS APSTIPRINĀJUMS
                                 
                              Apakšā parakstījusies valsts iestāde apstiprina:
                        
                                    —
                                 
                                 
                                    1. ailē norādītā patstāvīgā sīkražotāja kopējo ražošanas apjomu gadā, kas aprakstīts 2. ailē;
                                 
                              
                                    —
                                 
                                 
                                    ka 1. ailē norādītais patstāvīgais sīkražotājs atbilst kritērijiem, kas noteikti Direktīvas 92/83/EEK attiecīgi 4. panta 2. punktā, 9.a panta 2. punktā, 13.a panta 4. punktā, 18.a panta 3. punktā un 22. panta 2. punktā.
                                 
                              
                  
                         
                     
                     
                         
                     
                     
                         
                     
                     
                         
                     
                     
                        Parakstītāja vārds, uzvārds un amats
                     
                  
                        Vieta, datums
                     
                     
                        Zīmogs (attiecīgā gadījumā)
                     
                     
                        Paraksts
                     
                  
               Paskaidrojošas piezīmes
            
            
                        1.
                     
                     
                        Šis sertifikāts kalpo kā apliecinošs dokuments, lai piemērotu pazeminātu akcīzes nodokļa likmi alkoholiskajiem dzērieniem, ko ražo patstāvīgi sīkražotāji, kā minēts Direktīvas 92/83/EEK 23.a pantā. Attiecīgi katru gadu tiek sagatavots sertifikāts, kurā tiek norādīti visi alkoholisko dzērienu veidi, ko ražo patstāvīgais sīkražotājs.
                     
                  
                        2.
                     
                     
                        Sertifikāta veidlapas izmērs ir 210 × 297 mm. Attiecīgā gadījumā veidlapu printē uz balta papīra, kas nesatur mehānisko papīra masu.
                     
                  
                        3.
                     
                     
                        Sertifikātu aizpilda salasāmi un tā, lai ieraksti nebūtu izdzēšami. Dzēšana vai pārrakstīšana nav atļauta. Sertifikātu aizpilda valodā, ko atzinusi dalībvalsts, kurā patstāvīgais sīkražotājs veic uzņēmējdarbību. “Atzīta valoda” ir viena no oficiālajām valodām patstāvīgā sīkražotāja dalībvalstī vai jebkura cita Savienības oficiālā valoda, ko attiecīgā dalībvalsts ir atzinusi par pieņemamu šim nolūkam.
                     
                  
                        4.
                     
                     
                        Ja sertifikāts ir sagatavots valodā, kas nav galamērķa dalībvalsts atzīta valoda, saņēmējs pēc minētās dalībvalsts iestāžu pieprasījuma, sertifikātu iesniedzot, pievieno tam tulkojumu. Attiecīgā dalībvalsts pēc saviem ieskatiem var atteikties no prasības pievienot tulkojumu.
                     
                  
                        5.
                     
                     
                        Sērijas numurs sastāv no 14 cipariem. Tas sākas ar divciparu numuru, kas norāda gadu, kurā sertifikāts izsniegts; kam seko dalībvalsts identifikators, ko veido izdevējas valsts divburtu kods saskaņā ar Regulas (EK) Nr. 684/2009 II pielikuma 3. punktu; kam seko unikāls identifikators, ko veido valsts 10 zīmju burtciparu numurs, ko piešķir dalībvalsts, kurā patstāvīgais sīkražotājs veic uzņēmējdarbību. Sērijas numura piemērs: 22ES01ABCD234E.
                     
                  
                        6.
                     
                     
                        Sertifikāta 1. ailē norāda attiecīgos datus, kas vajadzīgi patstāvīgā sīkražotāja identifikācijai, tostarp tā SEED numuru. PVN numuru norāda tikai tad, ja patstāvīgajam sīkražotājam nav SEED numura.
                     
                  
                        7.
                     
                     
                        Sertifikāta 2. ailē kompetentā iestāde norāda patstāvīgā sīkražotāja kopējo alkoholisko dzērienu ražošanas apjomu gadā, kuram tiek pieprasīts sertifikāts, ņemot vērā turpmāk minētos elementus:
                        
                                    a)
                                 
                                 
                                    alkoholisko dzērienu veidu norāda saskaņā ar Direktīvā 92/83/EEK noteikto sarakstu:
                                    
                                                i)
                                             
                                             
                                                alus;
                                             
                                          
                                                ii)
                                             
                                             
                                                vīns;
                                             
                                          
                                                iii)
                                             
                                             
                                                citi raudzēti dzērieni, izņemot vīnu un alu;
                                             
                                          
                                                iv)
                                             
                                             
                                                starpprodukti;
                                             
                                          
                                                v)
                                             
                                             
                                                etilspirts;
                                             
                                          
                              
                                    b)
                                 
                                 
                                    var sniegt produkta aprakstu. Ja ir sniegts starpproduktu un citu raudzētu dzērienu apraksts, aprakstam jāatbilst Direktīvas 92/83/EEK 13.a panta 2. un 3. punktam un 18.a panta 2. punktam;
                                 
                              
                                    c)
                                 
                                 
                                    alkoholiskā dzēriena daudzumu izsaka hektolitros, izņemot etilspirtu, ko norāda tīra spirta hektolitros.
                                 
                              
                  
                        8.
                     
                     
                        Sertifikāta 3. ailē norāda attiecīgos datus, kas vajadzīgi kompetentās iestādes identifikācijai, tostarp attiecīgā gadījumā muitas iestādes kodu, kā noteikts Regulas (EK) Nr. 684/2009 II pielikuma 5. punktā.
                     
                  
                        9.
                     
                     
                        Kompetentās iestādes var atbrīvot no prasības apzīmogot izsniegto sertifikātu, ja tā autentiskums ir apstiprināts ar citiem līdzekļiem, piemēram, elektronisko parakstu.